text:
Diabierna 18 di augustus, Aqua for Aid (Aqua48) a otorga su di SHETE donacion recauda cu awa bendi na restaurantnan participante. Manon Hekman di Aqua48 a entrega e donacion di 3.500 florin na señora Lukee Croes di Fundacion Ambiente Feliz. Esaki ta un fundacion cu ta ofrece un bibienda adoptivo cu cuido 24 ora pa dia, pa 20 cliente cu un limitacion mental. Tawata presente tambe representantenan di WEB y CEDE Aruba cu ta partner den e proyecto aki. E donacionnan aki ta bira posibel danki na clientenan cu ta paga 1 florin pa awa den glas di Aqua48 den restaurantnan participante. E siguiente donacion ta bay pa e proyecto Crijojo Trappers Aruba.
Pa e cuartal tras di lomba, e comicion cu representantenan di WEB Aruba y CEDE Aruba a scohe pa e donacion di Aqua48 bay pa Fundacion Ambiente Feliz. Actualmente e fundacion ta drechando e cura di e bibienda pa optimalisa e seguridad. Ademas lo pone un afdak y porch dilanti di e cas. E contribucion di AQUA 48 lo yuda cu e landscaping, ferf y mobilario pa asina haci e porch di e cas agradabel pa e clientenan.
Siguiente donacion pa Criojojo Trappers
E donacion di Aqua48 pa e siguiente cuartal lo bay pa e proyecto Crijojo Trappers Aruba di Nisi Canis Heart of Gold Foundation. E proyecto tin como meta pa baha e cantidad di cacho di caya y yega na un populacion di animal di caya saludabel y sterilisa. Na mes momento kier conscientisa pueblo con pa trata animal, kico ta encera e gastonan pa tene animal y enfatisa e importancia di sterilisacion pa evita cu ta dump puppies riba caya of manda nan pa e killcage.
Aqua48, CEDE Aruba y WEB Aruba ta gradici y na mes momento ta haci un yamada na comunidad pa sigui aporta na e bon causa, bebiendo Aqua48 den e restaurantnan participante.
Oradornan durante e conferencia di prensa:
- Manon Hekman, Aqua48
- Lukee Croes, Fundacion Ambiente Feliz
- Daniël Tecklenborg, CEDE ARUBA


c: text/html

text: Diputado James Kroon durante e siman akí a sera konosí ku John Kessel. John Kessel ta coach di nivel 4 di e federashon internashonal di vòlibòl FIVB ku na aña 2020 a hiba e tim di dama di Merka weganan olímpiko na Tokio kaminda nan a gana medaya di oro. Bonairiaanse Volleybal Bond BoVoBo pa medio di su direktiva a logra kualifiká pa e programa di HUB di FIVB pa asina John Kessel ta na Boneiru pa yuda ku e desaroyonan di vòlibòl den luna di aprel, mei i novèmber 2022. Diputado Kroon a trese dilanti ku su persona ta sumamente kontentu ku e perseveransia i motivashon ku e direktiva di BoVoBo a bin ta ehersé durante e último añanan. Finalmente diputado Kroon a yama John Kessel bon biní na nos isla i a deseá e coach i direktiva di BoVoBo éksito den e lunanan ku e ta na Boneiru.

robotstxt: allowed

filter: keep


text:
Sekreto #5: E muher cu konfiansa…
Sekreto #5: E muher ku konfiansa den su mes no ta kompará su mes ku otro hende!
Si bo ta kompará bo mes konstantemente ku otro hende, e ora ey bo no ta un hende ku konfiansa den su mes.
Pa kon bon ku bo ta mustra i pa kuantu talento bo por tin, kon sabi òf eksitoso bo por ta, semper lo tin un hende ku ta mihó. I tardi òf tempran lo bo topa e persona ei.
E eskritor ta kere ku tin konfiansa den bo mes ta hasi lo mehor posibel di lokual bo ta. Bo no tin ku kompará bo mes ku otronan òf kompetí ku otro hende. Nos felisidat no ta bini di puntra e pregunta si nos ta mas mehor ku otro hende. Bo ta eksperensiá satisfakshon si bo a hasi bo bèst. Ta un kansansio pa semper bringa di ta number unu. Eigenlijk esaki ta imposibel.
Trahadónan di propaganda ke tenta hende pa hende kompetí ku otro. Ken ta bisti mas mehor, ken tin mas tantu kos i ken ta mas mehor den lokual nan ta hasi. Por ehèmpel: si bo kumpra e outo aki, bo ta number unu. Si bo kumpra e marka di paña aki, hende lo atmirabó. Kuminsá e diet nobo aki, ya asina bo ta baha di peso. E ora ei tur hende lo aseptá bo i mira bo. E mundu aki ta duna nos konstantemente e sentido ku nos mester ta otro hende i ku tin un produkto, un programa òf ku nos tin ku biba segun sierto normanan pa yega na esei.
Meskos ku hopi otro hende e eskritor a trata di ta manera su bisiña, su kasa, su amiga. Su bisiña ta hopi kreativo. Pero e eskritor apénas por a kose un boton na paña sin tin miedu ku e boton lo kai.. E la tuma lès pa siña kose, pero alabes e tabatin rabia riba kosementu.
E eskritor semper tabata bezig ku kompará su mes ku otro hende. E no a ripara ku e ta bezig ta ninga kon Dios a krea e. Despues di hopi aña di miseria e eskritor a realisá ku Dios no a hasi un eror. Dios a intenshonalmente krea nos diferente anto esei no ta nada malu. Dios ta laga nos mira su kreatividat. Den Salmo 139 ta siña nos ku Dios a forma nos den skochi di mama. Dios no a hasi un eror. Pues nos tin ku aseptá ku nos ta Dios su kreashon. E por yuda nos ta e úniko i un ser balioso ku e intenshon ku e a deseá.
Konfiansa den bo mes kiermen aseptá bo mes manera bo ta. Esei ta solamente posibel ora bo kere den e amor di Dios i e plan ku e tin pa bo bida. E eskritor ta kere ku bo ta insultá Dios si konstantemente bo ta kompará bo mes ku otro hende i ke ta manera otro hende. Tuma e desishon pa no kompará bo mes nunka ku otro hende. Apresiá otro hende i disfrutá di kon bo mes ta.
Naturalmente un hende por ta ehèmpel pa un otro. Pero nada mas ku esei. No envidia kosnan di otro hende. Dios no ke pa nos aktua asina. Nos ta wòrdu forma pa ta manera Hesus. Nos ta bai parse. Otro teksto den beibel(1 Kor 2:16) ta bisa ku nos mester konosé e pensamentu di Kristu. Nos por siña pensa, papia i aktua manera Kristu. Kristu no a kompará su mes nunka ku otro hende. Ela deseá semper di ta manera su tata a krea e. Ela biba pa hasi e boluntat di su tata.
E eskritor ke motivá bo pa ta felis ku ken bo ta. Esei no kiermen ku bo no por trata na mehora bo mes, pero si bo ta obsesivamente bezig di ta manera otro hende, lo bo wòrdu desapuntá kontinuamente.
Dios lo no yuda bo nunka di ta manera otro hende. Pensa ku ser “OTRO” ta juist bon. Selebrá e feit ku bo ta “UNIKO”. Ser kontentu ku lokual bo futuro por ta trese p’abo.. Dios tin plannan ku bo.
Esei bo por ta sigur di dje, pues kuminsá disfrutá di bo mes!!!


text:
Konservashon di Naturalesa den Karibe Hulandes
Konservashon di Naturalesa pa e Futuro Generashon
Karibe Hulandes ta konsistí di 3 isla: Boneiru, Sint Eustatius i Saba. For di 2010, e islanan aki ta forma parti di Hulanda. E bienestar i prosperidat di e islananan i su habitantenan ta depende hopi riba e kalidat di e medio ambiente. Nos ke kuida nos tera, laman i animalnan mihó.Pa mayoria hende sostenibilidat ainda ta un konsepto teorétiko. E mishon den e region aki ta pa kombertí e konsepto di bida sostenibel den aktividatnan konkreto, práktiko i fásil ku hende por relatá na dje.
Konsientisashon general ta ser kreá pa medio di kampañanan den barionan, seminarionan i seshonnan ku stakeholders. Tur aktividat ke krea konsientisashon i na mesun momentu krea un akshon perspektivo pa nos oudiensia lokal. Apesar di tur kos, konsientashon ta bon, pero motivá personanan pa krea kambionan chikí den nan komportashon ta aun más mihó!
Nos ta traha ku partnernan lokal di islanan BES i tambe nos tin lasonan estrecho ku otro partidonan den Karibe Hulandes pa kompartí konosementu i traha riba medidanan di konservashon ku ta benefisiá e region aki. Pa medio di Sea Turtle Conservation Bonaire, nos ta protehá e bichnan kaminda turtuganan ta pone webu, hasi investigashon i desaroyá proyektonan edukashonal ku e hubentut lokal. Tambe nos ta traha huntu ku e koperativa PISKABON na Boneiru pa yuda piskadonan lokal pa nan piska den un forma mas sostenibel.WWF-NL tambe ta dunando sosten na diferente proyekto di St. Eustatius National Parks Foundation i Saba Conservation Foundation den St. Eustatius i Saba. Na e parti Oropeo di e oséano, Wereld Natuur Fonds ta pone e region Karibense riba agènda polítiko.
Nos Proyektonan Finalisá
Huntu ku organisashonnan lokal i komunidat lokal WWF-NL a realisá diferente proyektonan na Boneiru, St. Eustatius i Saba. Akí bou tin un selekshon di e proyektonan.
Estudionan tokante peska na Hulanda Karibense
Un estudio históriko, un estudio di kartografia sosial i un estudio di merkado a ser kondusí tokante e sektor di peska di Boneiru, Saba i St. Eustatius, pa haña un mihó bista di e sektor akí, e esfuersonan di peska, i e posibel impakto riba naturalesa. E estudionan akí ta duna un bista i konosementu tokante e transishon pa sektornan di peska sostenibel na Hulanda Karibense.
Workshop tokante finansa sostenibel na Saba, St. Eustatius, i Sint Maarten
Un workshop a ser duná n’e organisashonnan di maneho di naturalesa di Saba, St. Eustatius, i Sint Maarten pa investigá i atendé e retonan identifiká pa loke ta trata implementashon di mekanismonan di finansiamentu p’asina sostené maneho di áreanan protehá.
‘Trash to Cash’
E proyekto aki a krea konsientisashon riba polushon di plèstik i tambe a krea un plan di negoshi pa loke ta trata resiklahe di plèstik na Boneiru.
Biba Konsiente
E programa na radio ‘Biba Konsiente’ ta trata temanan ku ta enfoká riba e ambiente lokal i sostenibilidat.


text:
KRALENDIJK- Pa motibu di e kantidat di hospitalisashon debí na Covid-19 ku a oumentá, Fundashon Mariadal ta haña su mes obligá pa mesora pasa over pa loke e ta yama ‘kuido di kohorte’ i apliká e reglanan di prevenshon den un forma mas estrikto.
E hospital a disidí pa entrante 23 di òktober 2021 organisá un parti di departamento Sentebibu (hòspital) pa kuido di kohorte. Di e manera akí banda di Kuido Intensivo espasio èkstra ta bini disponibel pa duna kuido na pashènt di Corona.
Menos operashon
Aparte di esaki riba término kòrtiku ta bai hasi ménos operashon elektivo. Esaki ta nifiká ku ta posponé operashon ku no ta di emergensia.
Un departamento di kohorte ta un espasio kaminda ta tene pashèntnan ku tin e mesun vírùs estriktamente separá for di otro pashèntnan i ta duna nan kuido na un manera adekuá den isolashon den grupo. E motibu pa e medida akí ta oumento di e kantidat di pashènt di COVID-19 ku tin mester di kuido intensivo. Pa kuido di kohorte reglanan hopi estrikto ta na vigor.
Bishita
Normalmente pa dia tin 2 momento di bishita ku ta di 11:30 or pa 13:00 or i di 18:30 or pa 20:00 or. Pa kada pashènt ta pèrmití solamente un (1) bishitante pa dia. Esaki ta konta tambe pa bishita na mama ku a haña yu. Bishitante, kliente i pashènt tin ku tene kuenta ku uso di un tapaboka médiko ta obligatorio den hòspital i den botika. No ta pèrmití tapaboka di paña. Ta skrin bishitante na entrada di hòspital.
Hospital ta enfatisá ku si hende sinti keho ku por mustra riba kontagio ku COVID-19, no tin mag di bin hòspital. “Keda kas, aunke bo tin un sita. Den hòspital tene semper un distansia di un meter i mei for di otro hende. Asina bo ta protehá no solamente bo so, pero tambe nos empleadonan den kuido” asina hospital a skibi den un komunikado djasabra atardi.


text:
Oranjestad-Recientemente Banco Central a presenta su cifranan pa e ultimo kwartal di 2013 y tambe pa henter 2013 y e cifranan aki ta sigur un indicador cu turismo di Aruba ta bayendo den un bon direccion.
Maneho estableci pa Gobierno di Aruba a traves di Minister di Turismo, Otmar Oduber ta pa eleva e calidad di nos turismo, cu nos por haya turistanan cu ta laga mas placa atras den nos economia.
Si mira e cifranan presenta pa Banco Central, esaki ta hustamente loke ta tumando lugar tambe, unda cu por mira cu na 2013 e placa cu turistanan ta laga atras (tourism receipts) a aumenta cu casi 180 miyon compara cu 2012, creciendo cu 7.1%.
Si mira e tendencia for di 2010 den e tourism receipts por bisa cu esaki a bin ta creciendo aña tras di aña. Na 2010 esaki tabata 2,232.0 biyon, na 2011 a aumenta te na 2,411.1 biyon, na 2012 a subi na 2,502 biyon y na 2013 esaki a yega te na 2,679.7 biyon.
E resultado di e ultimo kwartal di 2013 por wak cu esaki a yega te na 687.2 biyon compara cu 615.7 biyon durante e ultimo kwartal di 2012, cual ta un crecemento di 11.6% den e tourism receipts.
Pero no ta solamente e placa cu turistanan ta laga atras ta resalta den e cifranan di Banco Central, e cantidad di anochinan cu nos bishitantenan ta keda na nos isla tambe a bin ta conociendo un aumento for di 2010. Na 2010 e cantidad di anochinan cu e turistanan a keda na nos isla tabata 6,466,217, esaki a subi na 2011 te na 6,685,807, na 2012 a bolbe subi te na 6,907,143 y na 2013 a yega na e total di 7,126,771, cual ta un crecemento subistancial compara cu 2010, e promer aña cu Minister Otmar Oduber tabatin e cartera di Turismo. Esaki un biaha mas ta ilustra cu maneho di turismo ta bayendo den un hopi bon direccion.
No por keda sin menciona e cantidad di bishitantenan cu nos isla a bin ta hayando, cual mescos cu e tourism receipts y e cantidad di anochinan cu a keda na nos isla, a conoce un crecemento aña tras di aña. Na 2010 e cantidad di bishitantenan cu nos isla a ricibi tabata 824,702, na 2011 e la subi te na 868,973, na 2012 a sigui crece te na 903,934 y na 2013 e la yega te na 979,256.
Minister Otmar Oduber ta sumamente orguyuso di por mira e resultadonan positivo pa e pilar economico di nos isla, cual a bin ta dunando resultadonan hopi positivo na bienestar di nos economia. E ta sigur cu e logronan aki no lo por tabata posibel sin e sosten no solamente di e partnernan den e industria, pero tambe di tur esnan cu ta labora den e ramo aki. P’esey el a gradici y felicita cada un di nan pa e gran resultadonan aki y a pidi pa sigui cu e gran trabou cu a bin ta eherciendo pa nos por sigui ta orguyoso di nos isla como un di e mihor destinacionnan turistico.


text:
Kòrsou ta un isla multikultural, pues un pais kaminda ta biba hopi diferente nashonalidat. Pa hendenan di sierto nashonalidat ta eksigí un visa promé ku nan por biaha pa un teritorio Schengen. Gabinete di Gobernador por duna e visa akí na personanan ku tin un título di estadia bálido. Gabinete di Gobernador di Kòrsou por suministrá un visa pa teritorio Schengen tambe na no residentenan hulandes di Bonaire.
E asina yamá teritorio Schengen ta konsistí di diferente pais Europeo. Kua nan ta presis? Kontesta di e pregunta aki por haña riba e siguiente website: www.rijksoverheid.nl
Mester di un visa pa e teritorio di Schengen? Bo por konsultá esaki riba e siguiente website di Gobièrnu di Reino: www.rijksoverheid.nl
Kiko ta un visa?
Un visa ta un outorisashon òf desishon pa medio di kua bo por haña entrada na sierto pais. Si dunabo un visa, lo plak un sticker di visa den bo pasaporte. E visa ta indiká ku na momento di entrega di esaki no tin opheshon kontra di bo entrada sea si ta trata di un estadia temporal òf di unu di tránsito pa un terser pais. Sinembargo, un visa no ta duna un derecho irrevokabel di entrada. Tambe mester mustra na yegada di e biahe ku bo ta kumpli ku e kondishonnan di entrada.
Gabinete di Gobernador di Kòrsou ta trata petishonnan di visa pa biahenan ku destinu pa e teritorionan di Schengen kaminda Hulanda ta e destinashon prinsipal denter di Schengen. Si tin duda enkuanto e pregunta si mester di visa si òf nò, semper por tuma kontakto ku Gabinete di Gobernador di Kòrsou.
Gabinete di Gobernador di Kòrsou ta representá tambe un kantidat di otro paisnan di Schengen. Esaki ta nifiká tambe ku por pidi un visa pa un biahe pa un di e paisnan aki serka Gabinete di Gobernador di Kòrsou. No tin mester di tin Hulanda komo desitinashon prinsipal.
E paisnan ku Kabinete di Gobernador di Kòrsou ta representá ta:
- Bèlgika
- Estonia
- Fransia
- Hungria
- Islandia
- Italia
- Lituania
- Luksemburgo
- Noruega
- Oustria
- Portugal
- Spaña
- Suesia
Kiko ta un visa di tránsito?
Posiblemente no ta bo intenshon pa biaha pa un di e paisnan di Schengen, pero bo mester yega e pais aki si via di un pais Schengen. Probablemente bo mester di un asina yamá visa di tránsito pa hasi e biahe aki. Si bo tin intenshon di biaha via di un di e paisnan ariba menshoná pa un pais no-Schengen , bo por hasi e ora ei un petishon pa haña un visa di tránsito na Gabinete di Gobernador di Kòrsou. Si tin duda tokante e pregunta si mester un visa si òf nò semper por tuma kontakto ku Gabinete di Gobernador di Kòrsou.
Petishon pa un Visa
Si bo ke hasi un petishon pa un Visa pa teritorio Schengen por pidibo pa mustra e siguiente dokumentonan:
- Formulario di petishon kompletamente yená. Por ‘download’ e formulario aki na hulandes, ingles, spañó, franses i chines akinan:
- Formulario di petishon Nederlands
- Formulario di petishon Engels
- Formulario di petishon Spaans
- Formulario di petishon Frans
- Formulario di petishon Chinees
- Pasaporte bálido;
- Pasfoto resién saká (1×);
- Pèrmit di estadia bálido;
- Deklarashon di dunadó di tabou;
- Slep di salario di e delaster 3 lunanan;
- Estado di kuenta bankario di e delaster 3 lunanan;
- Si ta aplikabel: un karta di invitashon (original) di un konosí òf miembro di famia di den e teritorio di Schengen:
- Si ta aplikabel: un kopia di e pasaporte di bo referente;
- Si ta aplikabel: slep di salario di e delaster luna di bo referente;
- Si ta aplikabel: reservashon di hotel;
- Si ta aplikabel ora ta hasi petishon pa un menor di edat: pèrmit di mayornan/tutor
- Si ta aplikabel ora ta hasi petishon pa un menor di edat: deklarashon original di skol.
E dokumentonan ku ta pidi pa por trata un petishon di visa, por ta diferente pa kada kaso i kada situashon. P’esei ta importante pa tuma kontakto promé ku e departamentu konsular di Gabinete di Gobernador di Kòrsou.
Un visa pa territorio Schengen ta kosta ANG 160,- na Gabinete di Gobernador.


text:
Recientemente Directie Natuur en Milieu a ricibi e yabinan di e edificio na unda nan lo ta ubica. E edifico monumental ta keda den promenade SANICOLAS e gebow di UNCLE LOUIS STORE- prome cu O’neils restaurant
DNM ta situa na e localidad nobo conoci como Uncle Louis Store cu e address B. v/d Zeppenveldt straat #7. E servicionan di DNM lo continua riba fecha 28 di februari na e localidad nobo. Nos number di telefoon y email nan a keda mescos.
Por haci uzo di e number di telefoon 594-8724 pa casonan di emergencia y cualkier eventualidad di casonan cu ta relata na nos medioambiente y naturalesa. DNM ta gradici un y tur cu a haci’e posibel nos yega na e localidad nobo aki. Nos ta spera pueblo di Sanicolas keda contento cu e monumento nobo.


text:
Awendia hopi biaha ta mira kehonan y expresionnan riba social media. Ora ta trata di kehonan cu un persona kier pa e departamento of instancia concerni reacciona y actua riba nan, e ora ey mester haci esaki via e canalnan oficial di e departamento.
Na Directie Natuur en Milieu nos ta ricibi kehonan cu ta encera nos medio ambiente como tambe nos naturalesa. Pa entrega un keho oficial na DNM e afdeling Inspectie, specificamente e centralista, ta esun ecarga pa atende y canalisa e keho pa haya un solucion. P’esey DNM ta trece dilanti cual ta e manera cu por entrega un keho cerca nos. Esaki ta posibel via Infraruba, telefonicamente, un carta personal of via email.
Via Infraruba
Desde comienso di 2018 ministerio Ruimtelijke Ordening en Milieu (MinROIM) a institui e plataforma Infraruba. Via e plataforma aki por manda no solamente kehonan di naturalesa y medio ambiente pero otro kehonan tambe. Asina cu ricibi e keho, ta mand’e na e diferente departamentonan cu ta resorta bou di inROIM.
E proposito ta pa den futuro tur keho drenta via Infraruba; esaki lo bira manera e meldpunt. Asina por haya colaboracion entre departamentonan pa resolve casonan y tambe atende nan na un manera mas eficiente. Ta obvio cu no ta tur hende ta prefera di uza e plataforma aki p’esey ta tene otronan tambe como opcion. Por entrega e keho via e website www.infraruba.com.
Via telefon
Semper ta posibel pa DNM tuma un keho via telefoon cerca e afdeling Inspectie. E number di DNM ta 584-1199 y por puntra pa e centralista Yessy Farro-Arends.
Via email
Tin hende cu ta prefera manda un email directamente na e persona concerni. E e-mail adres di e centralista ta: [email protected]
Via carta
Tin hende cu ta prefera entrega un keho of notificacion di un caso via carta. Esaki ta posibel aunke no ta hopi hende ta haci uzo di esaki. Por dirigi e carta na:
Directie Natuur en Milieu (DNM)
Dhr Ir. Gisbert Boekhoudt
Directeur DNM
Ter attentie van: Hoofd Inspectie
Adres: Bernhardstraat # 75
San Nicolas, Aruba
Personalmente
E metodo menos uza pa entrega un keho cerca nos afdeling Inspectie ta un bishita personal. Pero esaki sa pasa de vez en cuando. Nos adres ta Bernhardstraat 75 na San Nicolas, na unda antes tawata Centro Medico Rudy Engelbrecht.
DNM kier a remarca cu e plataformanan di social media (facebook, Instagram, etc) no ta e canalnan oficial pa entrega un keho. E ta keda un plataforma di expresa un opinion y pa DNM no ta posibel pa scan plataformanan social pa wak unda tin un keho y na ken ta mand’e. Si un ciudadano ta desea di entrega un keho oficial esaki mester sosode den un di e 5 maneranan cu nos a caba di menciona. Nos ta hopi agradeci na tur ciudadano consciente y atento cu ta desea wak solucion na e problemanan relaciona cu nos medio ambiente y naturalesa.


text:
Pronóstiko di tempu pa Kòrsou i bisindario bálido te djadumingu mainta 6:00 o.l., 13 di novèmber 2022.
Pronóstiko di tempu pa Kòrsou i bisindario bálido te djadumingu mainta 6:00 o.l., 13 di novèmber 2022.
Kompilá:
djasabra 12 di novèmber 2022, 05:00 o.l. (09:00 UTC).
Tempu:
Shelu ta basta nublá ku de bes en kuando áwaseru lokalmente i prinsipalmente den awe nochi, tambe ku welek i bos.
Temperatura máksimo lo alkansá 28ºC i temperatura mínimo 24ºC.
Solo ta sali 06:32 i ta baha 18:08 o.l.
Bientu:
Direkshon por lo general ost i moderá; forsa 3 te 4 (12 te 30 km/ora, 4 te 10 nudo). Den áwaseru nan mas fuerte, posibel ráfaga de bes en kuando fuerte; forsa 5 te 6 (31 te 50 km/ora, 17 te 27 nudo).
Situashon general:
Segun e ola tropikal ta alehá den wèst, humedat na e nivelnan mas abou ta sigui plama riba nos área den un fluho di airu por lo general moderá. Esaki na su bùrt lo permití awa sigui kai riba i rondó di e isla tambe awe mèrdia tempran. Presensia di un disturbio na e nivel nan haltu riba sekshon ost den Karibe durante awe nochi, ta kreá un instabilidat mas fuerte ku ainda por kondusí na áwaseru lokalmente fuerte i kousa molèster di inundashon nan chikí.
Kondishon di laman:
Trankil te moderá ku altura di olanan entre 0.5 i 1.5 meter (2 pa 5 pia). E olanan di mas haltu lo ta riba laman habri.
Sistemanan signifikante di wer tropikal:
Sistemanan signifikante di wer tropikal: Ningun.
Fenómeno spesial:
Ningun.
Perspektiva te djaluna mainta:
Nubianan ku aktividat di áwaseru lo bira gradualmente ménos.
Meteorólogo:
Coffie


text:
Mas di 4000 mucha migrante ta abou custodia di di polis, esey ta marca otro aumento di cantidad di mucha deteni na instalacion di frontera. Te ora cu funcionario por duna nan refugio adecua pa nan.
E ritmo di yegada di mucha ta bayendo lihe, ta trece mas stress na e sistema. Lagando instalacion similar na prison duranrte periodo prolonga. Una bes cu mucha ta bou custodia di polis di frontera, nan ta keda entrega pa Departamento di salud y servicio humano cu ta encarga cu muchanan migrante.
Pero pa motibo di pandemia di coronavirus, e departamento ta afecta pa purba di adapta e situacion mirando cu refugio tin un capacidad limita. Secretario di siguridad nacional, Alejandro Mayorkas a ordena e agencia federal pa e maneho di emergencia pa yuda ricibi y traslada e muchanan.
Nan a yega di informa hopi biaha cu un luga manera e prison di frontera no ta un luga adecua pa un mucha. Un funcionario di siguridad nacional a bisa cu e crecemento di muchanan cu ta yega frontera a trece hopi atencion y tin reunion constantemente ‘e ta bay ta dificil stop esaki’, funcionario a bisa.
E gobierno ta bisa cu pa albarga e muchanan migrante ta marca un test y critica pa e president Joe Biden, kende ta asumi e cargo cu e promesa di reverti locual a cualifica manera politica cruel implementa pa e ex-presidente Donald Trump y cu a pone cu persona cu ta huy di pobresa y violencia por yega na e pais.
Awo Biden kier logra un balans den promove un enfoke mas humano di imigracion y manda un mensahe na e immigrante pa no bin.


text:
Kralendijk- Awe tabata un bista úniko na aeropuerto Flamingo, ora dos diferente avion ku logo di Skyteam a baha na Boneiru.
Ámbos un avion di Delta Airlines i KLM su avion awe a yega ku a ‘livery’ spesial aki. KLM i Delta Airline tur dos ta forma parti di e aliansa di aviashon Skyteam. Komo parti di e miembresia, kada airline tin un avion òf mas kompletamente na koló di e aliansa.
Aunke e Boeing 777 di KLM na koló di Skyteam sa baha mas biaha na Boneiru, awe tabata e promé dia ku un avion di kada aerolina tabata riba plataforma na e mesun kolónan aki.


text:
KRALENDIJK- Boneiru tin un partido polítiko nobo den forma di Movementu 21, òf di forma abreviá M21. E partido nobo lo wòrdu liderá pa Daisy Coffie ku ya ta forma un frakshon independiente den Konseho Insular komo Frakshon Coffie.
Despues ku Coffie a kibra ku su partido anterior, MPB, no tabata imediatamente kla ki rumbo Coffie lo a skohe. Na promé instante Coffie a deklará ku e lo tabata mas alineá ku e koalishon aktual di MPB ku UPB, aunke den ròl di oposishon.
Gradualmente, sinembargo, Coffie a asumí un ròl kada mas krítiko i tambe independiente den Konseho Insular. Spesialmente pa loke ta trata e parti di pobresa, infrastruktura i integridat, Coffie a mustra su mes krítiko pa ku Kolegio Ehekutivo.
Prinsipio
Coffie, durante lansamentu di M21 a bisa ku e partido ku un Boneiru ekslusivo, ku mas prosperidat pa tur habitante. Banda di esei M21 i Coffie lo keda boga pa integridat i transparensia pa loke ta traha gobernashon di e isla.


text:
WILLEMSTAD- 7 di ougùstùs 2017 – Ofisina di Turismo di Kòrsou (CTB) ta informá di a tuma nota di publikashonnan riba medionan sosial kaminda ta indiká ku CTB lo a sera un akuerdo ku Uber sin a konsulta ku shofùrnan di taksi aki na Kòrsou. Uber ta un konsepto internashonal kaminda konduktornan privá ta afiliá i ta brinda nan servisio di transportá pa òf for di un sitio na klientenan. Reservashon pa esaki e kliente ta hasi online i e pago ta bai via di su tarheta di krédito. E informashon ku CTB lo a sera un akuerdo ku Uber pa brinda e servisio aki na Kòrsou no ta kuadra ku bèrdat.
CTB no ta e instansia outorisá pa drenta ningun tipo di akuerdo ku ta enserá transporte komo ku esaki no ta kai bou di e kompetensianan di e ofisina. Ademas CTB no ta kere ku un tipo di konsepto manera esun di Uber lo funshoná na Kòrsou mirando nos leinan aktual.
CTB a tuma nota tambe ku den e informashon ku a sali riba medionan sosial kaminda ta propagandá e servisio di Uber na Kòrsou ta hasi uso inkorektamente di CTB su logo di merkadeo kual lo por duna e impreshon ku CTB ta asosiá ku e servisio aki. Ta trata aki di un logo protehá pa kual motibu CTB kier informá ku no ta outorisá pa usa e logo di CTB sin outorisashon di e ofisina.


text:
Klooster di Imeldahof tabata bon bishita pa celebracion di Himno y Bandera.
Klooster di Imeldahof tabata bon bishita pa celebracion di Himno y Bandera.
Diabierna mainta prome cu 9or caba e prome bishtantenan a yega na e klooster di Imeldahof, pa asina nan habri nan dia di celebracion di Himno y Bandera. Mas hende a sigui yega henter e dia, te laat den atardi.
Bishitant nan a pasa wak e 2 exposicionan esta “Caribbean Ties” di MANA y ‘Historia di parokia di Noord’. Hopi a pasa admira e bunita kapel y tambe saboria di dushi snacksbox, cos dushi y cuminda crioyo. Tur esaki a forma un dushi ambiente familiar na e convento.
Fundacion Kapel di Bethania ta masha agradeci na e acohida di e pueblo di Aruba pa a pasa bishita Klooster Imeldahof riba nos dia nacional. Alavez kier a gradici na tur e voluntarionan cu di un of otro manera a coopera y yuda prome, durante y despues di e evento. Naturamente un danki na tur esnan cu a haci donation pa asina hasi e actividad un exito.
Fundacion Kapel di Bethania ta recorda tur hende cu lo tin gana di pasa bishita Klooster pa e 2 exposicionnan of pa bishita e Kapel cu lo ta habri, dialuna, diaranson y diahuebs for di 9 am te cu 3 pm.
Si ta desea di hasi un donacion na nos Fundacion Kapel di Bethania, lo ta posibel pa deposita riba nos cuenta di Banco na Aruba Bank number di cuenta : 6021690190. Di antemano ta gradici pa e gesto aki y asina yuda nos pa preserva y cuida e exposicion di “Historia di Parokia di Noord”.


text:
KIKO TA INFLASHON?
Inflashon kier men ku balor di bo florin (Naf) a bira ménos pasombra preis en general di produkto/servisio a subi i konsekuentemente bo por kumpra ménos kos. Si promé por a yena bo tanki di gasolin ku Naf 100, awe bo por yena solamente 3/4 tanki ku n’e.
KIKO TA KOUSA INFLASHON?
(1) Ora no tin sufisiente produkto/servisio pa kumpli ku demanda di e kumpradó, esta skarsedat. Skarsedat ta subi preis. Te ainda produkshon ta mas abou ku normal pa motibu di e.o. skarsedat di trahadó komo konsekuensia di Covid. China ta traha muchu tiki ‘chip’ pa hinka den outo i p’esei tin ménos outo nobo riba merkado i nan preis a subi te aya. Esaki ta inflashon di demanda.
(2) Preis ta subi ora trahamentu di e produkto kosta mas, esaki pa motibu di oumentu di gasolin, transporte, koriente i salario (prinsipalmente na Merka, pa falta di trahadó). Esaki ta inflashon di kosto.
(3) Tin pais manera India, Argentina, Indonesia i mas ku -pa motibu di entre otro e guera na Oropa- a prohibí èksportá sierto produkto (trigo, soya i fruta) pa garantisá alimentashon pa nan poblashon. Resultado ta ménos produkto riba merkado i oumento di preis.
KIKO TA KONSEKUENSIA DI INFLASHON?
Inflashon tin konsekuensia grave: kaida di forsa di kompra, empobresimentu, kriminalidat, emigrashon i malnutrishon. Inflashon ta pone preshon riba gobièrnunan i por resultá den kambio polítiko, sea ku elekshon òf ku protesta masal manera Sri Lanka. E tema prinsipal di oposishon na Merka i Turkia pa elekshonnan binidero ta inflashon. Meskos lo por pasa na Kòrsou.
INFLASHON I KÒRSOU
Pa gran parti nos tin inflashon di kosto ku ta keda importá. No tin un ‘toverstok’, pero si vários instrumènt ku por fria doló. Ounke ku semper por tin desakuerdo kua instumènt usa, ta straño e falta di sentido di urgensia pa konsiderá inflashon komo un prioridat nashonal i proponé maneho ku sikiera ta trese alivio. Bisa ku bo mannan ta mará manera un mandatario a hasi, no ta un opshon.
Willemstad, Kòrsou


text:
ORANJESTAD,Aruba
Mañan ta Dia di Betico y sigur esaki ta un dia pa nos tur na e isla aki reflexiona riba e significacion di e dia aki. E logronan cu a conduci na e dia nacional di fiesta aki. Ya ta hopi decada a pasa cu nos tin Status Aparte, un logro sin igual di Betico y e lucha visionario di nos grandinan pa logra autonomia di nos pueblo y pa nos pueblo. Prome cu e logro aki, Aruba no tabata baas den su propio cas, un pais cu tabata bou mando di un Gobierno Central domina pa un otro isla, den un Reino Hulandes domina pa Hulanda, unda e deseo di e Arubiano hopi biaha no tabata ser considera mes. Imagina bo cu bo tin di pidi un lessenaar pa bo tin di haci bo trabou y bo peticion mester pasa 5 of 6 hefe na otro lugar, cu no ta ni preocupa cu bo necesidad. Ta e deseo ferviente ey, pa por regla nos mes bienestar y tambe ta responsabel pa nos propio destino, cu tabata e forsa tras di e lucha cu a culmina na 1986 bou liderato di Betico Croes d.f.m.
E tempo ey, a haci mofa di e causa. Un Aruba soberano tabata escandaloso pa hopi pero e vision, perseverancia y determinacion cu a conduci na inventa un areglo cu nunca antes a tende di dje (Status Aparte) y cu a resulta positivo y exitoso pa nos pais. Sigur atrabes di tempo nos Status Aparte a demostra su balor y nos por constata cu hasta a keda copia den Reino, unda Hulanda mes a propone e status aki pa otro islanan den Reino.
Awe ora abo ta usa e florin Arubano di nos propio Banco Central, awe ora bo ta gosa di nos airport y industria di turismo, awe ora abo tambe ta gosa di e frutonan di por dicidi den nos propio cas, unda nos mes ta baas y tin nos propio Parlamento y Gobierno, esey ta e logro di e causa cu Betico a lidera y realisa.
Soberania di Aruba a absorba Betico y el a dedica practicamente henter su bida, te na e punto di entrega su bida pa e causa. P’esey ta mas cu husto reconoce su logronan riba su fecha natalicio. E union cu el a logra den nos pueblo tras di e causa sagrado mester sirbi nos como guia pa hiba nos pais awor na e siguiente nivel. Nos mester percura pa gara e bandera y percura pa Aruba haya su Independencia financiero bek, percura semper pa independencia di forsa aheno y realisa un pais stabiel, husto y cu igualdad social y prosperidad duradero.
Awe caba e celebracion ta start cu e Manifestacion Cultural riba Plaza Betico cu ta cuminsa di 6:30 pm. Y mañan tambe riba Plaza Betico tin e Ceremonia Protocolar cu lo cuminsa pa 9:00 am. Alabes rond Aruba lo tin diferente actividad pa nos celebra e dia aki en grande. Tur nos museonan lo ta habri, tin organisacion cu tin weganan popular, Expo/Manifestacion cultural y feria na rotonde na Santa Cruz etc.
Ban hunto celebra su bida, ban hunto demostra con orguyoso y agradecido nos ta di su lucha y logronan. Danki na dje! Feliz Dia di Betico!


text:
Casonan ta subiendo poco poco atrobe. Ta urgi comunidad pa sigui cuida durante dianan di fiesta.
ORANJESTAD, 25 november 2020
Segun resumen di awe 14 persona a recupera di covid, a keda registra un total di 27 caso nobo di Covid-19, di cual 2 ta no-residente, ("positivity rate" awe ta 27%).
Casonan activo pa awe ta na 101, total di testnan haci na airport y hospital hunto ta 370, testnan haci na laboratorio di hospital so ta 89, total di casonan di fayecimento relaciona cu Covid-19 ta na 45
Averahe di casonan pa dia abase semanal ta 13 caso y averahe di "positivity rate" pa dia abase semanal ta 16%
Hospital ta informa cu tin un total di 7 persona interna di cual 2 ta den Cuido Intensivo y 5 isola riba piso general.
Segun datos di e cifrasnan por observa cu e casonan ta subiendo poco poco. Ta tumando nota di clusternan cuta formando cu mas frecuencia. Sea den seno familiar, na pia di trabou of despues di actividad social entre amigonan.
Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo mester sigui proteha bo mes.
Flexibilisacion di e medidanan no nifica cu e risico of peliger di contrae covid a pasa. Flexibilisacion nifica cu como individuo bo tin e responsabilidad pa cuida bo mes mas ainda.
E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui cumpli y sigui cuida. Di forma aki nos lo por disfruta di e dianan festivo sano den compania di nos famia y sernan stima.
Aruba ta conta cu bo!


text:
Tokante BES(t) 4 kids
Aksesibilidat finansiero
Akohida di mucha i akohida despues di skol mester ta aksesibel pa mucha, finansieramente tambe. Mester limitá listanan di espera i akohida mester ta pagabel pa tur mayor. Ta duna organisashonnan di akohida sosten finansiero si nan ta kumpli ku e kondishonnan manera inkluí den e lei i reglanan lokal.
Na e momentu akí tin un areglo di supsidio temporal pa akohida di mucha pa por drecha e kalidat i baha e gastunan pa mayornan. Den e proposishon di lei Akohida di Mucha Hulanda Karibense ta regla finansiamentu di akohida di mucha strukturalmente. E meta ta pa den 2022 tin un lugá digno i pagabel den e akohida di mucha òf akohida despues di skol.
Areglo di supsidio temporal
Organisashonnan di akohida di mucha na Boneiru, Sint Eustatius i Saba ku ta den poseshon di un pèrmit di operashon a base di e Ordenansa insular Akohida di mucha, por bin na remarke pa un supsidio pa baha preis di kosto. Ku e supsidio aki e organisashonnan por baha e kontribushon di mayor pa mayornan i tuma medidanan pa drecha kalidat di e akohida.
Organisashonnan di akohida di mucha por entregá un petishon pa supsidio serka ‘Uitvoering van Beleid’ (UVB). Nan ta haña sosten den esaki di parti di e ‘frontoffice’ ku a instituí pa esaki na e entidat públiko.
Kontribushon di mayor
E programa BES(t) 4 kids ta deseá pa tur mayor por trese nan yunan na e akohida sin preokupá nan mes tokante finansiamentu. A stipulá e kontribushon di mayor pa organisashonnan di akohida di mucha ku ta risibí supsidio: nan por pidi un kontribushon di mayor ku ta entre un suma mínimo i máksimo. Mayornan ku tin ménos entrada, por pidi un supsidio pa un lugá na e akohida serka e entidat públiko.
E intenshon ta ku mayor di mucha entre 0 i 12 aña despues ku e proposishon di lei drenta na vigor paga un kontribushon di mayor fiho. E Entidat Públiko lo determiná mas aleu si e ta hasi akohida pa mucha grátis pa mayor ku ta biba den pobresa.
Mas informashon
E areglo di supsidio temporal bo ta haña aki:
- Tijdelijke subsidieregeling (Nederlands)
E sumanan di e areglo di supsidio temporal i e kontribushonnan di mayor pertenesiente, bo ta haña riba e páginanan di e islanan:


text:
Rubianonan ta Celebra Carnaval 66 na Groningen
Updated: Feb 15, 2020
Un di e temporadanan cu hopi Arubiano ta haya falta di dje ora cu nan ta studia afo, sigur ta Aruba su dushi Carnaval. Hopi studiante bibando den exterior sa bay Aruba pa pasa un siman of dos y disfruta di e tradicion carnavalesco cu nan a lanta cu ne. Tin par ta keda un siman extra despues di aña nobo p'asina disfruta di e dushi 'Fakkel Optocht'.
Naturalmente, no ta tur aña esaki ta posibel. E aña aki, Cult Academy a dicidi di tuma control di e situacion y a organisa nan mesun evento carnavalesco, "Frega Riba Dje” 🎭!
E evento a tuma lugar ariba 8 di februari 2020, unda cu mas di 30 persona a bay Groningen pa asina pasa un anochi divertido, cu decoracionnan atractivo y creativo, hopi chiste y sin lubida e 'bon vibe'. Un cos ta sigur, e anochi NO a laga di desea,
"Tur cos a cuminsa como un idea pret, despues nos a dicidi di haci un eleccion, un parada, y asina hende a cuminsa tum'e mas na serio, pero ta pa pret nos a organis'e.", Kaylee a expresa.
Mas cu siguur, no por tin un bon fiesta sin un MC cu por sigura cu e bacchanal vibe sigui henter anochi. Un cu siguur tawata sa con pa haci esaki despues di un paar di shots ta MC Joker 🃏, Shardee! Den pasado, Shardee a anima e evento 'All Hallow's Night' pa Halloween, y a demostra di sa con pa buta ambiente y captura e atencion di e publico.
Den e entrevista cu Kaylee-Sue, miembro di Cult Academy, e la menciona cu tur ora cu nan organisa un fiesta, nan gusta haci algo 'extra'. Den e caso aki, e algo 'extra' ey a bira un 'Gender-neutral Election'.
"E idea a bin door cu nos tawata kier a haci algo pa hende muher y homber. Dus, eynan nos a dicidi di organisa algo unda tur hende por participa. No ta nada si bo ta un guy full macho y dijs kier conta joke, e ta gewoon pa pasa pret."
E ganador cu a haya e titulo di 'Cults Royalty', finalmente, a bira participante #3 – Juliette-Xiñha Danjo. "Xiñha tur dia", cu tambe a gana 'Best Speech,' 'Best Costume,' y 'Baddest Bitch'. E la wordo eligi door di e huradonan cu tawata tin un set di criteria na con pa kies e ganador, "E tawata hopi duro pa e huradonan, e no tawata facil at all!"
E 'Best Show' a keda na nomber di participante #4 – '#MissUnknown' cu ta di Venezuela. Participante #4 a anima e publico mas, tawata tin algo extra creativo door di ta misterioso cu cara tapa y tambe a trece mas diversidad den cantica.
Na banda di e eleccion, tambe tawata tin un ruta di carnaval. Esaki a cuminsa den cushina, pasa den gang, dal un birada y yega den sala unda cu tawata tin e stage pa e show y speech pa e anochi.
Finalmente, Cult Academy kier menciona cu tur hende ta bon bini na nan fiestanan, y cu nan tin gruponan cu sa bin di Eindhoven, Breda, Den Haag, etc., "Esun cu 'maak e mee' e prome biaha nunca lo pensa e ora cu e ta dura den trein, 'asina bo purb'e, asina bo gust'e.'"
'Cult Academy' ta un grupo di studiante di Aruba cu ta studia na Groningen – Kaylee-Sue Danies, Lizienne Maduro, Endrick de Leon y Nathalie Geerman, "Tur ora cu un bin cu un opinion, tur ta bin cu e mesun opinion. Dus asina nos tur a uni y bo por bisa nos ta un 'Cult'."
Como cu nan gusta organisa fiesta y pasa pret, nan a dicidi di cuminsa haci esaki durante temporadanan specifico di fiesta, cuminsando cu Halloween y den futuro por espera un evento pa 'King's Night'.
Disclaimer: The views and opinions expressed in this blogpost are those of the author and do not necessarily reflect the official views of Phryme Magazine.


text:
Kámara di Komèrsio den su afan pa sigui promové desaroyo di nos ekonomia ta ofresé webinarnan grátis pa informá esnan ku ta empresario i esnan ku ta plania pa bira empresario. Un di nos metanan prinsipal ta representá e komunidat empresarial den su totalidat, informá i guia e empresario riba e proseso di kuminsá su negoshi pero tambe den kresementu di e negoshi.
Kámara di Komèrsio a tene kuenta ku e situashon aktual di nos komunidat i pa e motibu aki ta ofresé tur webinar gratuito for di promé lockdown na mart 2020, pa eduká e empresario den komodidat di su mes espasio. Durante e webinarnan aki ta brinda e e posibilidat pa risibí tur informashonnan verídiko ku e mester pa un negoshi. Tur kurso planiá i duná na e empresario ta basá riba e nesesidat kompleto di maneho general di e empresa, semper teniendo kuenta ku e kalidat di informashon ku e empresario ta risibí. Kada webinar ta karga ku informashon i rekursonan balioso pa yuda desaroyá i perfekshoná abilidatnan kual despues e empresario por apliká den su negoshi.
Informashonnan riba diferente área manera: konsepto i maneho di negoshi, finansa i finansiamentu, servisio na kliente i merkado, proseso den negoshi, produkshon, informashon legal i kambio di lei, pèrmit pa empresa. Den luna di Mart so ku a kaba di pasa, mas ku 495 partisipante a forma parti di e webinarnan ku a wòrdu ofresé. Den luna di Mei i Yüni nos lo tin e siguiente webinarnan:
Den luna di Mei lo tin e siguiente webinarnan:
3 i 5 di Mei, presupuesto
25 i 26 di Mei, tuma desishon stratégiko a base di bo empresa su solvensia i likides
Despues lo sigui luna di Yüni ku e siguiente webinarnan:
7 i 9 di Yüni, Kostprijs & Verkoopprijsberekening
21 i 22 di Yüni, Formulario di Registrashon Registro Komersial
Pa mas informashon tokante nos webinarnan of registrashon bo por bishita i like nos paginá di
Facebook EmpresaChiki. Despues bo por klik riba events i tur webinar organisá pa Kámara di
Komersio lo paresé riba bo pantaya. Tambe por mira e webinarnan ku nos ta ofrese riba
Linkedin, Instagram, Twitter i otro Facebook (@CuracaoChamber)
Kámara di Komèrsio den su afan pa sigui promové desaroyo di nos ekonomia ta ofresé webinarnan grátis pa informá esnan ku ta empresario i esnan ku ta plania pa bira empresario. Un di nos metanan prinsipal ta representá e komunidat empresarial den su totalidat, informá i guia e empresario riba e proseso di kuminsá su negoshi pero tambe den kresementu di e negoshi.


text:
ORANJESTAD, Aruba
En conexion cu e situacion actual di Corona Virus (Covid-19) y e medidanan di “social distancing” y prevencion pa contene e virus aki, Seccion Bida y Famia di Departamento di Asunto Social (DAS) kier informa comunidad di Aruba cu ta sigui brinda servicio y sosten psicologico via contacto telefonico.
Den e momentonan di crisis aki, hopi di nos por cuminsa sinti tension, stress, anshamento pa tur locual cu ta sosode rond di nos, pa motibo di medidanan di proteccion pa contene e contagio di e virus Covid-19. E tension y stress aki por wordo ocaciona door di cambio den entre otro; situacion financiero, a perde trabou, falta di cuminda na cas, falta di guia y sosten na yiunan, violencia domestico, tin familiar cu a bira malo of tin problema den famia y hopi otro cricumstancianan mas cu ta crea preocupacion.
Tur e cambionan aki den un situacion di crisis por trece cu ne hopi problema y preocupacion entre miembronan di famia. Seccion Bida y Famia di DAS ta na altura di e circumstancianan aki y kier informa comunidad di Aruba y esnan cu ta pasando den un tipo di crisis den famia, cu nos tey pa sirbi nos hendenan y duna e sosten psicologico cu nan tin mester aunke cu ta via telefon.
Pa conseho y sosten por acudi na nos liña directo di servicio na 5281150 entre 8:00am pa 12:00pm y 1:00pm pa 4:30pm
Departamento di Asunto Social lo sigui haci anuncio oficial asina cu bin cambio den circumstancia y medida di proteccion contra Covid-19. Por sigui tur anuncio via nos pagina di Facebook.


text:
ORANJESTAD,Aruba
Empowerment Queen ta un plataforma riba Social Media cu ta enfoca riba e ser femenino. Despues di a scucha peticionnan for di e red digital di EQ, fundadora di EQ Nicole Godett a scohe pa toca e tema di “20/20 Vision”.
E imagen nan ta ilustra con cada persona a haya e tempo pa expresa nan mes y pone nan meta(nan) riba carton pa asina e por bira mas visual y yuda cu motivacion propio.
Nicole Godett, a.k.a. Empowerment Queen, kier a gradici Lidia da Silva di Make Believe Arts & Crafts Store pa su hospitalidad y creatividad, y sin laga afo tur e “Queens” cu a disfruta di workshop aki.
Empowerment Queen kier inspira Aruba pa usa e anja aki como un anja pa refleha y ehecuta meta. E palabra di anja 2020 ta “Vision”


text:
Reino: E abogadonan di e Prins Harry a informa corte diabierna cu e royal Britanico no ta desea di hiba su yuinan bek na su lugar di nacemento e ta sinti esaki no ta sigur pa nan. Harry a lansa un caso legal cu e gobierno di Britania unda e mes kier para responsible pa paga pa proteccion di Polis ora e presenta na Britania E team legal a informa cu Harry no kier trece su yiunan. Archie tin 3 aña y e otro yiu ta 8 luna. E ta sinti esaki un riesgo pa hiba e muchanan e pais unda Harry a nace sin proteccion di Polis.
Harry ta bibando actualmente na Santa Barbara, California cu su casa Megan y yiunan. Corte a informa cu tin documentonan di ambos tin cu keda priva. Manera ta conoci cu na 2020 Harry y su famia completo a bandona Britania y a stop di traha como un royal Britanico y a bay biba na Merca y crea un famia.


text: KRALENDIJK – Piskabon ya tin 3 aña i tin práktikamente tur kos bon reglá organisatoriamente pa por ta un koperashon koperativa. Tur kos ta na òrdu, sinembargo di otro banda nada no ta sosodé. Ta komo si fuera tin un falta di rèspèt òf a buta Piskabon un kantu, nos no sa. Esaki presidente di Piskabon Ernst Delanoy a bisa. “Siman pasa hopi hende huntu ku polis a bula den laman pa skapa boto ku tabata den problema kantu di kosta. Si nos por tabata na altura poko trempan por a evitá esaki. No mester warda te momentu algu sosodé pa tuma akshon. Tin un grupo di ‘whatsapp’ bèrdat pa informá entre otro piskadónan, pa momentu situashon di tempu ta bai kambia pa por informá e hende di esaki. Bèrdat 11’or di anochi a manda den e grupo, sinembargo tabata hopi lat pa a informá i tuma akshon di parti di e doñonan di boto. KNMI no tin bista kiko ta sosodé na Boneiru. Nos deseo ta pa trese remarke pa e kos bira mihó no ta krítika pa kaba ku nada. Mayoria piskadó nan boto no ta sigurá. E gastunan ta haltu. Ta bon pa gobièrnu tuma nota di loke nan ku ta sosodé. Komedónan di piska no sa kiko e piskadó ta pasando den dje”, Delanoy a bisa.


text:
Selebrashon di 100 aña di Wood Badge
Riba e mainta di 8 di Sèptèmber 1919, e fundadó di Scouting Mundial, Lord Stephenson Smyth Baden-Powell di Gilwell a kuminsá ku un kampamentu pa lider riba e tereno di Gilwell djis pafó di Londres na Inglatera. Despues di a kompletá e 11 dianan di kurso, Baden-Powell a duna kada partisipante dos kralchi di palu, komo muestra ku nan a kaba e kurso, i asina Wood Badge a nase.
E treinen di Wood Badge a wòrdu organisá pa duna e adultonan ku ta partisipá na esaki, e eksperensha di kiko ta miembro di un Trup di Scout. Den e treinen aki nan ta tuma ròl di Scouts, den kua nan ta forma Patruyanan den kua e ròl di Lider di Patruya i su asistente.
E selebrashon di 100 aña Wood Badge a ranka Sali ku un Santu Sakrifisio di Misa ku a tuma lugá na misa di Suffisant riba 9 di Sèptèmber, 2019 ku a wòrdu presidí pa Pastor Morrison Laporte Kapelan di Scouting Antiano.
E di dos parti di e selebrashon di 100 aña Wood Badge a tuma logra 26 di Òktober, 2019 ku partisipashon di mayoria Wood Badgers di Scouting Antiano na e sentro di Kampamentu di Brakapoti.
Den e selebrashon tur afó e Wood Badgers por a rebibá momentonan hopi emoshonante di loke nan e eksperensha den e kurso di Wood Badge. Direktor di rekurso humano di Scouting Antiano GL Ezzard “Dja” Ignacio a hasi apertura di e reunion dor di klaba e hacha di Wood Badge den e tronkon di palu i a duna un rekuento di kon Wood Badge Mundial a kuminsá i kon den e era nobo di Scouting Antiano e kurso di Wood Badge a wòrdu rebibá. I ku awor tin mas ku setenta Wood Badgers na Kòrsou.
Hopman Stanley Cijntje a dirigí e sekshon di kantamentu ku a kai masha na smak di un i tur.
Presidente di Scouting Antiano a hiba palabra na nòmber di direktiva i a rekordá tur Wood Badger presente ku ta un Wood Badger No ta un signo di distinshon mas pero e ta un signo ku abo komo lider a superá bo mes i mester pasa bo konosementu over pa e miembronan di Scouting Antiano.
Señora Lizette Sambo-Velder Direktora di Ministerio di Enseñansa, Sensia, Kultura i Deporte di Curaçao tabata e orador di órden di e anochi aki. Señora Sambo-Velder den su spich a splika e Wood badgers nan e diferensha entre Edukashon Formal i Informal. Por sierto un diskurso interaktivo ku un kontenido hopi emoshonal pa kada lider presente. Señora Sambo-Velder a yama kada lider danki pa nan aporte i tempu lider ku nan ta dediká na Scouting i e hóbennan di Kòrsou en partikular.
Despues di e parti ofisial a sigui ku partimentu di salu ku bolo pa tur ku tabata presente.
Pa medio di esaki Scouting Antiano kier a yama danki na e komishon ku a sòru pa un tremendo Gilwell reunion.


text:
KRALENDIJK – Djabièrnè último FFB selebrando su di 60 aña, na final di e torneo ku a finalisá ku e partido final entre Young Boys i Vespo, partido ku Vespo a gana 3-1 i titulá kampion, tabatin aparte di premiashon, tambe opsekio di rekuerdo na esnan ku durante a añanan tras di lomba, a duna nan aporte na e federashon.
Entre otro a opsekiá sra. Jacqueline Clarenda-Bernabela su rekuerdo pa 36 aña bendedó di karchi entraada.
Cassius Coffie a risibí rekuerdo komo rèfri.
Despues a sigui entrega di rekuerdo na e klupnan di futbòl afiliá na FFB ku ta e federashon di futbòl di nos isla.
E klupnan ku a risibí nan rekuerdo:
S.V. Vespo sr. Edson Frans.
S.V. Estrellas sr. Ricardo Alberto.
S.V. Young Boys sr. Gilbert Alberto.
S.V. Juventus sr. Alipio Goeloe.
S.V. Vitesse sr. Richendel Emerenciana.
S.V. ATC sr. Eugene Abdul.
S.V. Arriba Perú Renny Winklaar.
S.V. Uruguay sra. Emaray Martha.
S.V. Flamingo sr. Clay Finies.
Nan tur a risibí plakat komo rekuerdo.
Tambe tabatin rekuerdo pa e èks-presidentenan di kua hopi di nan ya no tei mas huntu ku nos mas, nan famia tabata presente pa risibí e rekuerdo.
Nan ta Jose Maria Frans (+).
Lorenzo Abraham (+).
Aubrey Sealy.
Elias Bernabela.
Carlos Pourier (+).
Salomon Soliana (+).
Sedney Marten.
Ferdinand Bernabela.
Carlo Cecilia.
Arthur Charles.
Ludwig Balentin.
Riba potrètnan entrega di e rekuerdo.
KRALENDIJK – Djabièrnè último FFB selebrando su di 60 aña, na final di e torneo ku a finalisá ku e partido final entre Young Boys i Vespo, partido ku Vespo a gana 3-1 i titulá kampion, tabatin aparte di premiashon, tambe opsekio di rekuerdo na esnan ku durante a añanan tras di lomba, a duna nan aporte na e federashon.


text:
22 partido ke bai elekshon fin di sèptèmber awor.
Te awor 22 partido polítiko a indiká ku nan lo mèldu djaluna awor 8 di ougùstùs pa entrega di lista pa elekshon di parlamento dia 30 sèptèmber próksimo. 20 di e 22 partidonan tabata presente durante un reunion di Konseho Supremo Elektororal, (KSE) pa kordiná e dia di inskripshon.
A invitá tur partido ku a indiká di ke partisipá na e elekshonnan binidero i personanan i/òf organisashonnan ku a pidi e dokumentonan nesesario serka KSE. Sigun presidente di Konseho Supremo Elektoral Raymond ‘Pacheco’ Römer entre tantu e kantidat a yega 22. E chèns ta eksistí ku esaki por bira mas, òf ku partidonan nobo ta disidí di tòg no bai elekshon mas paso nan no a logra paga e suma di 2000 florin ku segun lei partidonan nobo mester paga, pa por partisipá na elekshon. E reunion di informashon tabatin komo meta pa laga e entrega di lista kana lo mas efisiente posibel. A súplika e partidonan pa yena e dokumentonan i lista di kandidato mas korekto posibel. Tambe a pidi pa entrega tur dokumentu di forma digital, pa asina KSE kontrolá esakinan den dianan benidero. A informá esnan presente ku djaluna awor partidonan por entrega nan lista entre 9or di mainta pa 4or di atardi. Tur partido òf lista ta haña 20 minüt pa hasi esaki.E partidonan por a trèk lòt pa asina determiná e sekuensha den kuá lo entregá lista djaluna.


text:
Brazil: Diadomingo algo despues di mey anochi, na e bar Dreamhouse na Brazil, presencia di polis y ambulance a wordo pidi cu urgencia pa un homber cu a cay y na prome instante no lo tabata reaciona.
Mesora polis y ambulance a bay direcion di Dreamhouse, na yegada enberdad nan a bin topa cu un homber riba vloer y cu tabata tin un herida na su cabes cu tabata sangra hopi. E situacion di e homber no tabata mustra mucho bon.
Na dado momento e homber a cuminsa saca, aparentemente esaki ta pa motibo di e golpi fuerte cu e la ricibi na cabes y riba dje e tabata bou influencia.
E paramediconan mesora a trat’e na e sitio y despues a opta pa transport’e pa hospital pa asina e por ricibi e tratamento medico necesario.


text:
KRALENDIJK – Tin manera un ansha pa vírùs di korona yega Boneiru, un suidadano a menshoná. Fin di siman tras di lomba un reportero di Radio Live 99.9 FM a topa algun persona i ta remarkabel ku diferente ta komentá kasi igual. Nan ta bisa ku tin manera un ansha òf deseo pa vírùs di korona ta na Boneiru.
“Boneiru nó mester tin un òf mas kaso di vírùs di korona. No ta un obligashon ku vírùs di korona mester ta na Boneiru. E vírùs por yega Boneiru, danki Dios ainda no tin niun kaso.
Kisas pasobra Kòrsou i Aruba tin algun kaso di e vírùs, esei no ta nifiká ku Boneiru mester tin hende ku tin e vírùs. Nos tin ku gradisí Dios ku aki no tin niun hende kontaminá ku e vírùs. No ta tur parti di mundu tin hopi hende kontaminá manera ta e kaso na China i Italia, djis pa menshoná. Boneiru tabatin hopi suèltu i danki na Señor ku aki no tin e vírùs. Dios yuda e otronan ku si ta eksperensiá e vírùs. Loke awor nos tin ku pone hopi atenshon awor ta esnan ku regresá Boneiru for di eksterior. E chèns ku nan ta bin kuné ta hopi grandi. Ta rekerí hopi kòntròl, sinembargo e hende ku regresá tambe mester duna di nan banda pa mantené regla pa evitá si nan tin e vírùs, pa plam’é riba e isla ku tur e konsekuensianan.
Esnan konserní ku ta hasi kòntròl na entre otro aeropuerto ta hasi tur esfuerso. Hendenan ta i por faya, sinembargo te awor e situashon ta bou di kòntròl. Huntu ku gobièrnu nos por mantené i si akaso e vírùs yaga Boneiru, ban spera ku no, pa tene mas será i kura esnan kontaminá. Stòp di keda menshoná ku Boneiru mester tin hende ku e vírùs!” Esaki tabata loke algun persona a komentá fin di siman, importante ta ku entrante awor no ta risibí niun hende for di eksterior pa por lo ménos 2 siman. Kisas ta fastioso pa sierto hende, sinembargo pa nos tur e ta un bon desishon.


text:
Tremendo final di futbòl den ACU Deporte Eskolar Kolegio Mgr. Willem Ellis i Skol Emmanuel titulá kampion
Tremendo final di futbòl den ACU Deporte Eskolar Kolegio Mgr. Willem Ellis i Skol Emmanuel titulá kampion
Resientemente a tuma lugá e wega final di futbòl pa muchanan di enseñansa di fundeshi den ACU Deporte Eskolar, tantu pa mucha muhé komo mucha hòmber, di kua e resultado tabata:
Mucha muhé:
1. Kolegio Mgr. Willem Ellis
2. Sta. Rosa de Lima
3. Kolegio Don Sarto
Hungadónan mas balioso pa mucha muhé, esakinan a resultá Kishana Mathilda di Mgr. Willem Ellis i Reesha Gerard di Sta. Rosa de Lima. Skol mas disipliná a resultá Kolegio San Hose.
Mucha hòmber:
1. Skol Emmanuel
2. Broeder Rigobertus School
3. Ala Blanka
Pa loke ta mucha hòmber, e hungadónan mas balioso a result Aaron Maduro di Skol Emmanuel i Jomendryk Mingueli di Broeder Rigobertus School. Skol mas disipliná a result Kolegio Mgr. Willem Ellis.
E tim ganadó di mucha muhé, Kolegio Mgr. Willem Ellis, lo represent Kòrsou den weganan interinsular na Aruba dianan 6 pa 9 di aprel próksimo.
FDDK ta felisitá no solamente e skolnan ku a kai den premiashon, pero tur ku a partisipá na e disiplinanan di futbòl pa enseñansa di fundeshi den ACU Deporte Eskolar i ta spera di sigui konta ku boso partisipashon. Ta huntu nos ta deporte, i huntu nos ta Kòrsou!
Pa keda na altura di tur akontesimentu den kuadro di ACU Deporte Eskolar, sigui e página di Facebook, http://www.facebook.com/DeporteEskolar.


text:
Na momento cu 2021 a bati na porta, un aña cu exigencianan grandi a haci su entrada.
All Stories
Na 2021 si puntra hende kico ta haci falta, loke mas ta bini dilanti ta e sentido di paz. E sentido pa a pesar di tur problema, keda optimista y coopera pa e cambio positivo cu ta depende di tur hende.
Awe luna di October ta haci su entrada. Un luna dedica na e miembronan di comunidad, conoci como adulto mayor.
Den un mundo cu ta sigui lucha cu un pandemia y na un Aruba cu un ola di problema y tension politico, Diadomingo ta celebra Dia di Mama.
Na e momento cu e colonistanan “Pilgrim Fathers” na Merca a logra nan prome cosecha na e continente nobo, nan a hinca rudia y a gradici Dios.
E momento a yega pa Aruba acudi na urna electoral. E participantenan na e proceso electoral, ta cambia cada eleccion no solamente pa loke ta trata partido y candidato, pero tambe pa loke ta trata votadonan.
Ora hende a perde paraiso, el a haya e tarea pa pone comunidad funciona a base di trabou. Adam y Eva a pone hende perde e beneficio di por biba sin ningun preocupacion pa mantene nan mes na bida.


text:
ORANJESTAD,Aruba
Cu e proyecto aki lo reconoce San Nicolas su identidad y balor historico.
Diahuebs ultimo Prome Minister Evelyn Wever-Croes a atende e apertura di B-Lab San Nicolas. Despues cu na 2018 B-Lab a habri na Biblioteca Nacional di Playa, esfuersonan a sigui mesora pa expande e concepto y habri mas Labs den diferente districto.
B-Lab San Nicolas ta un localidad unda cu tur hende por tin acceso na ‘Digital Fabrication Tools’ y tambe recursonan pa sigui desaroya nan habilidad y interes den por ehempel ‘prototyping’, ‘programming’, y ‘Robotics’. Hopi di e conceptonan aki ya caba a wordo introduci na B-Lab na playa y den e proyecto di Mo-B Lab cu awor ta den su segundo aña di operacion. B-Lab San Nicolas tin como meta pa no solamente replica e servicionan cu B-Lab Playa ta ofrece pero tambe desaroya un caracter di su mes, reconociendo San Nicolas su identidad y balor historico.
E proyecto aki ta un iniciativa di Metabolic Foundation, Biblioteca Nacional Aruba, UNOCA, y tambe Futura. Gobierno di Aruba kier a felicita y alabes gradici e grupo aki, especialmente Metabolic Foundation y Biblioteca Nacional Aruba, pa nan vision y dedicacion! Cu esaki, 2020 – e aña di innovacion y educacion – ta cuminsa cu un tremendo iniciativa.


text:
Stres okashona dor di Covid-19. Kon bo por rekonose esey?
Covid a trese hopi insiguridat i kambio den nos bida diario ku ta soru pa intrankilidat. Ta importante pa realisa ku ta normal pa eksperensia stres den e situashon aki. Miedu, insiguridat i preokupashon over di bo slau of e personanan mas serka di bo ta masha normal.
Pesey ta bon pa bo sa kon bo ta rekonose e stres i sa kon bo ta tratele den e temporada aki.
Rekonose e sinjalnan di stres. Stres tin influensia riba bo manera di pensa, bo emoshonan, bo kurpa i bo aktitut.
E sinjalnan aki por indika ku bo tin stres:
- Bo kurpa: kansa of hustamente hopi energia, sintibo ansha, soda, intrankil, spanta lihe, dolor di kabes, kambio den apetit, problema ku drumimentu
- Emoshon: no por konsentra asina bon, miedu, mal beis, tristu
- Pensamentu: bo tin problema pa konsentra, bo ta lubida, bo ta wordu distrai hopi lihe
- Aktitut: un hende ta isola su mes, problema pa kaba tareanan, un hende ta envolvi su mes den problema
Stres i problemanan sikiko ku ta eksisti un tempu kaba
Hendenan ku tin problemanan sikiko manera trastorno di ansiedat(angststoornis) of depreshon kaba ta mas vulnerabel pa stres ku otro hende. Spesialmente e hendenan aki tin ku paga tinu riba e sinjalnan di stres. E ora ey nan mes por tuma akshonan konkreto ku nos ta bai menshona den nos siguiente post riba facebook. Of nan por tuma kontakto ku nan dokter di kas, sikiatra of sikologo
Otro siman nos lo dunabo un par di teps kon bo ta trata stres den e temporada aki di covid-19.


text:
…Pa yega na un ‘booking engine’ pa hotèlnan i apartamentunan…
WILLEMSTAD- 31 di mart 2017 – Resientemente a tuma lugá firmamentu di un akuerdo di intenshon (Letter of Intent – LOI) entre Ofisina di Turismo di Kòrsou (CTB) i Latin Interactive Group ku ta e representante ofisial di SABRE den aria di Karibe. SABRE ta un sistema di distribushon global ku ta kontené entre otro informashon di aerolíneanan, hotèlnan, liñanan krusero i kompania di hür outo. Ta trata aki di un sistema ku ta keda usá pa agentenan di biahe rònt mundu. SABRE ta brinda oportunidat na e usuarionan di e sistema pa por buska e mihó preis i hasi reservashon di ticket. E akuerdo ta enserá ku lo eksplorá e posibilidat pa instalá un asina yama booking engine riba e website di CTB. E booking engine aki ta duna oportunidat na hotèlnan, apartamentunan i tambe otro kompanianan ku tin relashon ku turismo pa por bende nan kambernan i produktonan online. Minister di Desaroyo Ekonómiko, sr. Errol Goeloe tambe tabata presente durante di firmamentu di e LOI.
…Pa yega na un ‘booking engine’ pa hotèlnan i apartamentunan…


text:
Imunidat di grupo
Imunidat di grupo of imunidat kolektivo (na ingles: herd immunity) ta describi un tipo de imunidat ku ta wordu alkansá na momentu ku un parti di un poblashon ta bakuná i ku esaki indirektamente ta duna protekshon na e otro parti no-bakuná. Den kasonan di malesa transmisibel di persona pa persona e ta mas difisil pa mantene e kadena di infekshon ora gran parti di e poblashon tin imunidat. Mas grandi e proporshon di persona ku imunidat menos chens tin pa un persona suseptibel ta hasi kontakto ku un persona infekta.


text:
Kralendijk – Ku inougurashon di un bòrchi di informashon na e krusada di Kaya Amsterdam i Kaya Leiden, diputado James Kroon riba djaweps 4 di desèmber 2019 na nòmber di Kolegio Ehekutivo di Entidat Públiko Boneiru a duna e señal pa ranka sali ku drechamentu di kaminda rònt di algun skol. Ta kuminsá ku drechamentu di e situashon na Skol Ámplio Papa Cornes na Nort’i Saliña. Despues ta sigui Kolegio San Luis Bertran na Rincon i e skolnan Strea Briante i Rayo di Solo (inkluso e sentro pa akohida di mucha) na Antriol.
E trabou ku en total lo dura 6 luna ta konsistí di asfaltamentu di e partinan di kaminda ku ainda no ta asfaltá i reparashon di e partinan di kaya ku ta den un estado deplorabel. E proyekto no solamente ta kontribuí na un siguridat mas grandi den tráfiko den bisindario direkto di e skolnan, pero tambe ta sòru pa konsiderabelmente ménos molèster di stòf pa e alumnonan i e personal ku ta duna lès.
Akuerdo Intergubernamental
Un prosedura minusioso a bai dilanti di e desishon pa ehekushon. E nesesidat pa drecha e kamindanan rònt di e skolnan tabata eksistí pa mas tempu kaba, pero te ku resientemente tabata falta e finansa. Komo resultado di e Akuerdo Intergubernamental, ku na fin di aña 2018 a sera ku ministerio di Asuntunan Interno i Relashonnan den Reino, e ministerio di Infrastruktura i Maneho di Awa mas promé den e aña aki a primintí un kontribushon di 3 mion euro. Komo muestra di konfiansa di Reino den Kolegio Ehekutivo a disidí pa no duna direkshon riba e proyekto na un organisashon di ehekushon eksterno, pero pa pasa esaki pa Direktorado di Planifikashon i Desaroyo di Entidat Públiko Boneiru. Esei ta konektá ku e meta, ku tambe ta formulá den e Akuerdo Intergubernamental, pa fortifiká forsa di ehekushon di e aparato gubernamental.
Proseso di destaho
Pa organisá i duna guia na e proseso di destaho Direktorado di Planifikashon i Desaroyo a kontratá Caribbean Project Developers (CPD), di manera ku e independensia tabata salbaguardá. Despues di un prosedura di destaho ku a kana transparente, riba konseho di CPD a duna e tarea final na Bonaire Wegenbouw Maarschappij (BWM). Entidat Públiko Boneiru a duna e maneho i supervishon riba un ehekushon korekto di e trabou na Civil Engineering Caribbean (CEC). Den e trayekto di preparashon Direktorado di Planifikashon i Desaroyo a traha entre otro huntu ku e Ofisina di Programa di e Akuerdo Intergubernamental. Banda di esei a base di ‘twinning’ nan a hasi uso di konosementu i eksperensia di e munisipionan Rotterdam i Alphen aan den Rijn.
‘Despues di a risibí e promesa di ministerio di Infrastruktura i Maneho di Awa, preferibelmente nos lo kier a kuminsá mesora, pero kalidat no mag bira víktima di rapides’, segun diputado James Kroon. ‘Ademas den kuadro di bon gobernashon nos kier a tene nos mes na e eksigensianan di ser kuidadoso, sigur pasobra ku esaki nos ta mustra Reino ku nos por ehekutá e tipo di proyektonan aki masha bon bou di nos propio maneho, hasiendo uso di profeshonalnan i partnernan di kolaborashon ku nos mes a selektá. Si bo mira kua tabata tur e pasonan ku nos mester a tuma, tur kos a bai tòg hopi rápido. Un kòmplimènt ta bai pa Direktorado di Planifikashon i Desaroyo i tur e otronan embolbí, manera e Mènedjer di Programa di e Akuerdo Intergubernamental i e Ofisina di Programa, ámtenarnan di e ministerionan di Asuntunan Interno i Relashonnan den Reino i di Infrastruktura i Maneho di Awa i tambe ámtenarnan di e munisipionan Rotterdam i Alphen aan den Rijn i e konsehero di Kolegio Ehekutivo di Entidat Públiko Boneiru, kendenan tur a hasi nan esfuerso pa hasi e dia aki posibel awe.’
Siguridat rònt di skol
Mas importante ainda ta, asina diputado Kroon ta enfatisá, ku e alumnonan di e skolnan embolbí dentro di poko por bai skol na un manera hopi mas seif. ‘Pa e motibu ei nos komo Kolegio Ehekutivo a skohe pa duna e proyekto aki un prioridat grandi. Ku e sobrá di e retnan di kaminda tambe mester atendé urgentemente, pero siguridat di nos muchanan ku ta bai skol ta bini na promé lugá. Den esei un aspekto di salú tambe a hunga un ròl. Pa motibu di e kamindanan ku no ta asfaltá e konsentrashon di stòf den aire den serkania direkto di e skolnan ta haltu. Mi ta kontentu ku nos por a atendé ku esei mesora,’ asina diputado Kroon a deklará.
‘Esaki ta e promé logro visibel ku nos a realisá mediante un bon koperashon, pa un mihó Boneiru. Together we stand strong – Huntu nos ta mas fuerte!,’ segun Mènedjer di Programa Danny Rojer.
VERBETERING VAN WEGEN ROND SCHOLEN BEGONNEN
Kralendijk – Met het onthullen van een informatiebord op de hoek van de Kaya Amsterdam en de Kaya Leiden heeft gedeputeerde James Kroon vandaag namnes het bestuurscollege van het Openbaar Lichaam Bonaire het startsein gegeven voor de verbetering van de wegen rond scholen.
Begonnen wordt met de verbetering van de situatie bij de Brede School Papa Cornes in Noort di Saliña. Daarna volgen Kolegio San Luis Bertran in Rincon en de scholen Strea Briante en Rayo di Solo (inclusief het kinderdagverblijf) in Antriol.
Het werk dat in totaal een half jaar zal duren bestaat uit het asfalteren van de nu nog onverharde delen van toeleidingswegen en het herstellen van in slechte staat verkerende wegdelen. Het project draagt niet alleen bij aan een grotere (verkeers)veiligheid in de directe omgeving van de scholen, maar zorgt tevens voor aanzienlijk minder stofoverlast voor de leerlingen en het onderwijzend personeel.
Bestuursakkoord
Aan het besluit tot uitvoering is een zorgvuldige procedure voorafgegaan. De noodzaak de wegen rond de scholen te verbeteren bestond al langer, maar de financiën ontbraken tot voor kort. Voortvloeiend uit het Bestuursakkoord, dat eind 2018 met het ministerie van Binnenlandse Zaken en Koninkrijksrelaties is gesloten, heeft het ministerie van Infrastructuur en Waterstaat eerder dit jaar een bijdrage van 3 miljoen euro toegezegd. Als blijk van vertrouwen van het Rijk in het Bestuurscollege is er vanaf gezien de regie over het project uit te besteden aan een externe uitvoeringsorganisatie, maar is deze bij de directie Ruimte en Ontwikkeling van het openbaar lichaam neergelegd. Dat sluit aan bij de eveneens in het Bestuursakkoord opgenomen doelstelling de uitvoeringskracht van het overheidsapparaat te versterken.
Aanbestedingsproces
De directie Ruimte en Ontwikkeling heeft voor het organiseren en begeleiden van het aanbestedingsproces Caribbean Project Developers (CPD) ingehuurd, zodat de onafhankelijkheid was gewaarborgd. Na een transparant verlopen aanbestedingsprocedure is de uiteindelijke opdracht op advies van CPD toegewezen aan Bonaire Wegenbouw Maatschappij (BWM). De directie over en het toezicht op een correcte uitvoering van het werk is door het OLB uitbesteed aan Civil Engineering Caribbean (CEC). In het voorbereidingstraject heeft de directie Ruimte en Ontwikkeling onder anderen samengewerkt met het Programmabureau Bestuursakkoord. Daarnaast is op basis van twinning gebruik gemaakt van de kennis en ervaring van de gemeenten Rotterdam en Alphen aan den Rijn.
,,Nadat we de toezegging van het ministerie van I en W hadden ontvangen, waren we het liefst meteen aan de slag gegaan, maar de kwaliteit mag niet leiden onder snelheid”, aldus gedeputeerde James Kroon. ,,Bovendien wilden wij ons in het kader van goed bestuur houden aan de eisen van zorgvuldigheid, temeer daar we het Rijk hiermee aantonen dat wij dit soort projecten heel goed in eigen beheer kunnen uitvoeren, met inzet van door ons zelf geselecteerde professionals en samenwerkingspartners. Als je kijkt welke stappen er allemaal moesten worden gezet is het al met al nog snel gegaan. Complimenten voor de Directie Ruimte en Ontwikkeling en andere betrokkenen zoals de Programma Manager Bestuursakkoord met het Programma Bureau, ambtenaren van de Ministeries van BZK en I&W en van de gemeenten Rotterdam en Alphen aan den Rijn en de adviseur van het Bestuurscollege van het OLB, die zich allen hebben ingezet om de dag van vandaag mogelijk te maken.”
Veiligheid rond scholen
Nog belangrijker, zo benadrukt gedeputeerde Kroon, is het dat de scholieren van de betrokken scholen binnenkort een stuk veiliger naar en van school kunnen. ,,Daarom hebben wij er als Bestuurscollege voor gekozen dit project grote prioriteit toe te kennen. De rest van het wegennet moet ook dringend aangepakt worden, maar de veiligheid van onze schoolgaande jeugd staat voorop. Daarbij speelde ook een gezondheidsaspect een rol. Door de nabijheid van onverharde wegen is de concentratie stof in de lucht in de directe omgeving van de scholen hoog. Ik ben blij dat we dat meteen kunnen aanpakken,” zo heeft gedeputeerde Kroon verklaard. ”
,,Dit is de eerste zichtbare mijlpaal die wij door een goede samenwerking tot stand hebben doen komen, voor een beter Bonaire. Together we stand strong!,”zo verklaarde Programma Manager Danny Rojer.


text:
Nos tur ban kunuku, planta i krese nos pais.
Nos tur ban kunuku, planta i krese nos pais.
Willemstad — Siman di kultura dje aña aki tin komo tema: ‘Ban Kunuku, Ban Planta’. Bida ta kuminsá
ku plantamentu di mata. Plantamentu ta krusial den desaroyo di kultura di hende rònt mundu. E
mata ta kuminda — fruta, bèrdura — nesesario pa sobrebibensia i salú di hende i bestia, i ta forma
parti di kultura di un país. Tantu den su forma krioyoyo di prepará kuminda i komo parti di
selebrashonnan spesifiko manera Pasku, risibimentu i selebrashon di aniversario. Laga nos tur ban
planta.
Djis kòrda riba e fiesta di Sehú, kaminda kosecha, baile, músika i presentashon di fruta i bèrdura
kosechá na kunuku ta bin huntu den un selebrashon kultural ku musika i kanto tipiko di nos país. Tur
aña nos ta marcha i selebrá den kayanan di Otrobanda lokual nos a kosecha den kunukunan di
Bandabou i Bandariba.
Den e kuadro di e selebrashon kultural ‘Ban Kunuku, Ban Planta’, e skol básiko ‘Fatima College’
a pidi Partido Inovashon Nashonal (PIN) pa duna un workshop di plantamentu pa hinter e skol.
Awe 28 di mart 2022 PIN a siña e muchanan di e diferente añanan eskolar for di nos chikititunan
(“kleuter”) te ku grupo 8, un total di mas o menos 350 mucha, kon ta poné tera i planta ku simia den
un kùp.
PIN a spliká e muchanan kon ta kuida pa e simia lanta kabes i bira un mata ku después por planta
den un baki mas grandi of den tera, hasta den un krans di otro mata pa spar awa.
Nos a skohé bonchi largu, “kouseband”, pasobra e ta nasé den menos k’un siman i ya den mas o
menos 3 luna di tempu por kosechá. Kouseband ta un bonchi fasil pa prepará na diferente manera,
hopi dushi i salú!
Nos ke terminá ku un danki di kurashon na direktor, staf i maestronan di Fatima College ku a mira e
importansia di laga mucha siña planta for di chikí.
Laga nos tur ban planta!


text:
Cada un di tres persona infecta cu covid-19 tin sintoma neurologico of di salud mental despues di tempo. Estudio a haya cu 34% di sobreviviente a ricibi un afeccion neurologico of psicologico den seis luna posterior na infeccion, segun revista Lancet Psychiatry.
E diagnostico mas comun ta ansiedad cu nan a haya cu 17%. Di esnan trata pa covid-19 tin trastorno di estado di animo, cu nan a haya 14% di e pashentnan. Efecto neurologico ta mas grave na pashent hospitalisa.
“E cifra a aumenta progresivamente na medida cu ta aumenta e gravedad di malesa pa covid-19. Si nos observa pashent cu a keda hospitalisa, e cifra a aumenta pa 39%”, Maxime Taquet a bisa, investigador clinico academico di e Universidad di Oxford.
Resultado lo yuda ilumina e caminda di con e sistema di salud mester sigui y yuda e sobrevivientenan.
Covid-19 manera un ‘malesa cerebral’
E estudio mas grandi di su tipo ta involucra e registro di salud electronico di mas di 236.000 pashent cu covid-19, principalmente na Merca. E investigadornan a compara nan regustro cu esnan cu a experimenta otro infeccion respiratorio den e mesun periodo.
Nan a observa cu persona cu covid-19 tin un 44% mas di riesgo di padece malesa neurologico y salud mental den comparacion cu hende cu ta recupera di un griep y tin un 16% di probabilidad di experimenta efecto den comparacion cu persona di otro infeccion respiratorio.


text:
ORANJESTAD,Aruba
Husticia ta y lo keda un punto importante durante reunionnan interparlamentario. Aruba, den nomber di sr. Tjon, ta presidi e grupo di trabou interparlamentario, cu ta enfoca entre otro riba Husticia. E biaha aki a palabra concreto cu lo urgi na e respectivo Gobiernonan pa instala un comision cu representacion di tur isla pa yega na solucionnan duradero y comun pa e circumstancianan di detencion den Reino.
NORMANAN INTERNACIONAL
Manera ta conoci Aruba como pais, pero tambe tur e otro paisnan den Reino, mester cumpli cu normanan internacional, pa loke ta procesonan pa procesa peticionnan di asilo, pero tambe circumstancianan bou cual e personanan, cu ta en espera di un contesta, ta wordo ubica. Pero mas aun tambe a pidi atencion pa circumstancianan na e respectivo prisonnan di Aruba, Corsow y Sint Maarten. Ta importante pa yega na un plan comun pa e paisnan den Reino door cu tur ta mara na e mesun normanan internacional.
PLAN COMUN
E plan comun cu e grupo di trabou traha lo mester presenta alternativanan concreto. Akinan por pensa riba alternativanan pa detencion, manera observacion electronico (cual lo baha gasto), y percura pa resocialisacion ta mas efectivo. Pero tambe mester pensa riba intercambio di conocimento riba tur tereno pa loke ta e aspectonan cu cada pais ta wordo “geaudit” riba dje.
IPKO
Durante e reunionnan di e grupo di trabou a trece pa dilanti cu tur pais ta señala e necesidad pa traha mas hunto riba e topico aki. Esey ta e motibo cu un peticion ta bay pa e Ministernan di Husticia di cada pais den Reino, cual por cierto ta reuni e siman aki na Corsow, pa instala e “task-force’ y bin cu solucionnan concreto na beneficio di Reino.
PA CONCLUI
Importante pa señala cu diferente aspecto pa yega na mehoracion di KIA tin su atencion, pero ta importante pa sigui enfoca riba esaki. Ya caba tawatin combersacion riba e punto aki cu Minister di Husticia y ela duna di conoce di ta wak esaki como algo positivo tambe. E peticion di parti e plataforma di IPKO ta pa prome cu fin di 2020 yega na un reportahe extenso, con cohuntamente lo yega na solucionnan duradero y presenta esaki na Parlamento.


text:
Presidente di Parlamento a sera konosí ku Kònsùl General di Merka!
Presidente di Parlamento a sera konosí ku Kònsùl General di Merka!
Djabièrnè mainta dia 9 di yüli 2021 e Kònsùl General di Merka na Kòrsou señor Alan Greenberg a realisá un bishita di kortesia serka Presidente di Parlamento señora Charetti America-Francisca.
E bishita di Konsulado Merikano ta unu usual na momentu ku un Presidente di Parlamento nobo sinta. E representantenan ofishal di gobièrnu di paisnan aliado i amigu di Reino Ulandes ku tin un konsulado na Kòrsou ta pasa sera konosí ku e Presidente di Parlamento nobo.


text:
Disgusto ta enorme
Oranjestad – Diabierna mainta un grupo di polis a cana bay bestuurskantoor, caminda un manifesto a wordo entrega.
Esaki a wordo haci door di e presidente nobo di SPA señor Maduro.
Minister di husticia Arthur Dowers, a baha y tuma e manifesto cu e puntonan describi caba, esta e disgustonan cu ta reinando.
Di parti di e Minister, ela keda di reuni cu e sindicato den careda di otro siman. Pues den careda di otro siman lo por bay tin mas claridad, ariba e situacion tenso cu tin entre polisnan y mando policial.
Polisnan ta exigiendo cabes di Sr Richardson.


text:
KRALENDIJK – Maduro & Curiels Bank (Bonaire) N.V. ta anunsiá lo siguiente na su klientenan: ”Lo bo a tuma nota den varios komunikashon riba medionan sosial tokante aktividatnan di “hacking” i tambe “phishing” òf intentonan di esaki relashoná ku kuentanan di banko di nos klientenan.
Pa medio di esaki MCB kier a enfatisá ku nunka nos banko lo pidi bo ningun informashon relashoná ku bo kuenta ku nos òf ku tin di hasi ku akseso na sistemanan di nos Online Banking. Spesifikamente, banko nunka lo pidi bo verifiká òf revalidá bo kuenta òf bo kredensialnan pa haña akseso na bo kuenta. Esaki ta nifiká ku bo kredensialnan di “Username, Password i ePass” mester SEMPER KEDA SEKRETO i no mester wòrdu kompartí ku ningun hende.
Dado kaso ku bo risibi un petishon via e-mail, Whatsapp òf SMS pidiendo bo pa click riba un link pa verifiká òf revalidá bo informashon bankario privá, por fabor no hasi esaki i inmediatamente informá nos di loke a pasa. Bo por hasi esaki tumando kontakto ku nos via events@mcbbonaire.com òf nos página di facebook.
Nos lo kier a rekonfirmá ku e sistemanan di banko na ningun momento a wòrdu komprometí i e informashon pèrsonal i bankario di tur nos klientenan ta kompletamente sigur.
Por último, nos kier rekordá nos klientenan ku e protekshon di bo kredensialnan manera “PIN-Code, Username, Password i ePass” ta bo responsabilidat i mester wòrdu kuidá.
Sea alerta i kouteloso ku bo informashon pèrsonal.
Atentamente,
Maduro & Curiel’s Bank


text:
Shaba: Diahuebs den oranan di marduga, na momento cu un patruya di Noord tabata patruyando, E polisnan atento ta ripara un Toyota Yaris haciendo basta sospechoso banda di 2Bfit na Shaba.
Mesora nan a dicidi di bay controla e auto y a nota cu e dos personanan den e auto tabata actuando hopi nervioso. Na momento cu polis a bay controla e auto nan a bin topa cu droga den e auto.
E dos personanan cu tabata den e auto a keda mesora deteni, pa motibo cu nan tabata tin droga den nan poder, e droga y e auto a keda confisca.


text:
Nos di Movimiento Electoral di Pueblo lo buta enseñansa un prioridad den e siguiente gobierno di MEP. Enseñansa ta e area cu a wordo neglisha ultimo añanan. No ta tur caminda ta reconoce e diploma di scolnan di Aruba. Nos tin cu eleva nos sistema den tur sentido. E parti di nos docentenan bon prepara pero tambe mester soluciona e problemanan social cu ta perhudica e formacion di nos muchanan. Nos mayornan ta hunga un rol sumamente importante den esaki. Enseñansa ta birando mucho caro y tin un porcentahe significativo cu no por carga esaki, perhudicando e futuro di nos proximo generacion Arubano. No ta tur famia por carga e gastonan y consecuentemente hobennan tin tendencia di stop cu nan estudio. Nos compromiso ta pa minimilisa esaki mas tanto posibel. Un hubentud mas progresivo cu por competi den region den tur sentido.
San Nicolas tin su retonan specifico tambe. No tin un EPI na San Nicolas, nos EPB mester cierto reforma y duna mas oportunidad posibel na nos hubentud. Tin cu trece cambio den e leerplicht actual pa haya e mihor nivel di exito posibel. Mester buta e hoben central y elimina e fenomeno di drop-outs. Havo/Vwo completo na San Nicolas den dia y anochi. Mester introduci cursonan vocacional den e area pa motiva nos hendenan pa haci algo productivo parti anochi. Posibilidad di un Universidad Regional den Seroe Colorado tambe lo tin su beneficionan academico como economico. Inverti den material di enseñansa. Un biblioteca funcional tambe ta necesario. Nos centro di barionan por tin filial di nos Biblioteca Nacional cerca di barionan pobla pa asina tin mas acceso pa esnan cu no tin transporte. Nos mester percura pa esaki bira un realidad entre 2017-2021.
Aruba tin necesidad urgente na mas scol secundario. Mester mas cupo pa studiante na e scolnan di Havo y Mavo den vecindario di nan cas. Tin hoben tin cu lanta trempan pa coy bus pa yega scol den un otro districto. Esaki no ta progresivo. Nos lo percura pa Noord haya su Havo/Vwo asina nos ta brinda tur hoben mas acceso na enseñansa den nan bario/districto. Logico nos kier mas tanto oportunidad deportivo y artistico tambe den e districtonan y no solamente den un parti di nos pais. Movimiento Electoral di Pueblo tin un compromiso pa brinda un miho calidad di enseñanasa y reforma locual ta un obstaculo pa nos desaroyo colectivo.


text:
Prome Santa Komunion i Konfirmashon 2019
Djasabra, 8 di Yüni, 2019 na Katedral di Pietermaai den oranan di mainta durante di un Santa Sakrifisio di Misa solèm presidí pa Kapelan di Scouting Antiano Pastor Morrison Laporte un grupo mucha i hóben di Scouting Antiano a risibí nan Promé Santa Komunion i Sakramentu di Konfirmashon.
Despues di un periodo di preparashon di kasi dos aña porfin e dia grandi a yega ku esnan ku a risibí nan Promé Santa Komunion por a risibí Kristu pa promé bes den nan bida i nos hóbennan a konfirmá nan FE pa medio di e Sakramentu di Konfirmashon, Spiritu Santu di Dios a baha riba nan.
Mayor, famia i amigunan di esnan ku a risibí i konfirmá a kompañanan na katedral di Pietermaai.
Pa medio di esaki Scouting Antiano kier a yama tur e mucha, hóbennan ku a Risibí i Konfirmá huntu ku nan mayornan masha pabien i ku boso sigui biba i proklamá e palabra di Señor Dios.
Un danki speshal na tur e katekistanan di Scouting Antiano ku a sa di kontribuí ku nan konosementu, tempu i amor den preparashon di e miembronan di Scouting Antiano pa nan por risibí e sakramentonan di Promé Santa Komunion i Konfirmashon.


text:
Detenshon pa menasa i intento di asesinato.
KOMUNIKADO DI PRENSA 452/2019
29 òktober 2019
Detenshon pa menasa i intento di asesinato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di menasa i intento di
asesinato ku a tuma lugá den luna di yüni i òktober 2019, reshèrshi di VVC a detené
un sospechoso.
Djamars 29 di òktober 2019 alrededor di 15.33’or, reshèrshi a detené e hòmber
sospechoso T.L., nasé na Kòrsou di 36 aña di edat, relashoná ku e kaso ariba
menshoná.
Detenshon a tuma lugá na Departamento di Reshèrshi.
A presentá e sospechoso dilanti un Fiskal Ouksiliar ku a ordená su enkarselamentu
pendiente di mas investigashon.


text:
Diaranson ultimo a wordo lansa e proyecto Downtown Reinventa inicia pa Impact Hub Aruba, conhuntamente cu diferente propetarionan den e area di Weststraat cu ta comparti un solo meta, pa duna bida bek den e area di Downtown Oranjestad. Sra. Mary-Ann Falconi-Rasmijn, General Manager di Impact Hub Aruba a splica cu Impact Hub, como un organisacion incubator y coworking space, ta kere firmemente den proyectonan cu ta na beniestar di e comunidad empresarial, cu ta promove desaroyo economico pero mas ainda cu ta beneficia nos comunidad local. Recientemente, a logra forma un comishon di propetarionan di edificionan den Weststraat, pa asina reinverti den nan propiedad, y brinda un experencia nobo cu ta atrae comercio y vivienda bek den e area.
Pa cu e prome evento di e proyecto “Downtown Reinventa”, e comishon ta lansa “Downtown Food & Art Festival”, riba 30 di november, unda cu comunidad por bin disfruta di exposicionnan di arte, arte mural, for di 3or di atardi. For di 6.00 P.M. te cu 11.00 P.M. lo bay tin benta di artesania, pop up stores, cushinanan local como tambe food trucks. Lo bay tin entretenimiento pa mucha door di Disney Recreation. Tambe lo tin entretenimiento musical di DJ Calero, Rumba Caribeña Gaita y Show, y Grupo di Betico. Pa exactamente 8.50 p.m. lo bay tin un show di vuurwerk pa celebra e comienso di un era nobo pa Downtown Oranjestad.
Sra. Falconi-Rasmijn ta añadi cu e comishon ta conciente cu e proyecto aki ta di un termino largo, y lo bay exigi dedicacion, consistencia pa logra e vision comun, como tambe e compromiso di tur esnan envolvi pa continua cu e colaboracion. Downtown Oranjestad ta consisti di hopi mas area, cu solamente Weststraat y Schoenerhaven, cada un area cu nan propio identidad. Sinembargo e comishon ta tuma e area di Schoenerhaven, Weststraat y Werfstraat como e area pa inicia cu e proyecto piloto. E intencion primordial ta pa otro propetarionan di otro areanan di Oranjestad por sigui cu e framework y aplica esaki pa mas area wordo reinventa. Sra. Falconi-Rasmijn a gradici tur stakeholders, partners y specialmente comerciantenan di e area: Sr. Richard Eman, Sr. Alberto Perret, Sr. Milton Harms, Sr. Irwin Perret, Sr. Jaime Gomez, Sr. Dinesh Mahtani, Sr. Krish Mahtani, Sr. Jean Carlos Espinal, Sr. Demis Illes, Sr. Paul Gielen, Sr. Teddy Bouroncle, Sr, Mark Benson Denz y Sr. Richard Lacle y tur persona cu ta contribui di un of otro manera. Tambe ta gradici patrosinadornan: Aruba Tourism Authority, Harbourwalk, Elite Productions, Romar Trading, PANA, Aruba Ports Authority, Sherwin Williams, Disney Recreation y Eventions
Sra. Ronella Croes, CEO di Aruba Tourism Authority, tambe tabata presente na e conferencia di Prensa, como un di a partnernan principal, y a amplia encuanto A.T.A. su vision pa cu e experencia cu ta brinda pa e turista di crucero cu ta en busca di un experencia autentico combina cu cultura, historia y nos hendenan. E proyecto aki di cual ta enfoca hustamente den e area di crucero a haci’e mas atractivo pa asina yuda crea e balor agrega pa e turista di crucero. Sra Croes a amplia riba eventonan similar cu a wordo organisa den pasado encabesa pa A.T.A. cu a genera un experencia unico pa Oranjestad y di cual ta spera cu Downtown Food & Art Festival logra e mesun resultado.
E curador di Downtown Food & Art Festival, ta Sr. Ricado “Cado” De Lannoy, kende tin e encargo di investiga e historia di Paardenbaai y Playa, como tambe lidera e aspecto artistico di e proyecto y e conceptonan di cada creacion mural, manteniendo e esencia di e historia y cultura di e area.
Presidente di Associacion Welcome Plaza, Sra. Elizabeth Guanipa, a hiba palabra y a comparti nan experencia como propetarionan di e kioskonan di Welcome Plaza y ambicionnan pa atrae e consumidor local. Tambe Sra. Guanipa a splica nan deseonan di por ricibi e fluho di turista di area di High rise pa bin un poco mas cerca di Oranjestad pa asina conoce e bunitesa cu Oranjestad den su totalidad tin pa ofrece. Oranjestad ta brinda e bishitante e experencia autentico culinario, artesanal y museonan. Sra. Guanipa ta contento di por forma parti di e iniciativa aki y den transcurso di otro siman lo desvela mas di nan participacion.
Por ultimo Sra. Falconi-Rasmijn a haci un invitaction na comunidad di Aruba pa sera conoci cu un Weststraat nobo, riba 30 di November, den ambiente familiar, y goza di nos agrupacionnan local y tambe di un bunita show di vuurwerk.